(હસતાં હસતાં) હા, એ તો મેં બહુ પહેલાં શરૂ કર્યું હતું. મારા લાઇફની જર્નીના અનુભવોની વાત અને મારા વિચારો એમાં હતા, જેમાં પહેલાં હું મારી દીકરી માટે એ લખી રહ્યો હતો. પહેલાં વિચાર્યું હતું કે બૉલીવુડમાં ૧૦ વર્ષ પૂરાં થશે એટલે આ બુક સ્વરૂપે પબ્લિશ કરીશ. જોકે હવે તો ૨૫ વર્ષ થઈ ગયાં, પણ એ પછીયે મારું લખવાનું ચાલુ જ છે. જીવનમાં સતત કંઈક ને કંઈક નવું ઘડાઈ રહ્યું છે એટલે એ લખવાનું અટકી નથી રહ્યું. ઘણી વાર કોઈ બોરિંગ હૉલિડે પર જઈશ એટલે એ બુક પૂરી કરીશ. જોકે બધી જ હૉલિડે યાદગાર હોય છે એટલે લખાણ પૂરું નથી થઈ રહ્યું. હવે બહુ જલદી બે-ત્રણ મહિનાના બ્રેકમાં એ બુક પૂરી કરવાનો મારો વિચાર છે.